Satish Prasad Singh

Satish Prasad Singh (hindi: सतीश प्रसाद सिंह; født 1. januar 1936 i landsbyen Korchakka i distriktet Khagaria i Bihar i Britisk India, død 2. november 2020 i New Delhi) var en indisk politiker.

Han var førsteminister i delstaten Bihar i en fem dagers periode i 1968. Han var sjef for en koalisjonsregjering ledet av Soshit Samaj Dal og støttet av Kongresspartiet. Han var den første førsteminister i Bihar som tilhørte koerikasten (en lavkaste regnet blant de såkalte other backward classes).

Han ble valgt til Lok Sabha (underhuset i Indias parlament) fra valgkretsen Khagaria i Bihar i 1980 som medlem av Kongresspartiet.

Singh døde av komplikasjoner forårsaket av covid-19 den 2. november 2020, fem dager etter at hans hustru døde av samme årsak. De to var kommet til New Delhi for behandling.

Referanser

Eksterne lenker
Official biographical sketch in Parliament of India website

Indiske politikere
Personer fra Khagaria District i Bihar
Dødsfall relatert til covid-19 i India